नवंबर महीने में कार की बिक्री सात प्रतिशत बढ़ी  
इस वर्ष नवंबर महीने में कार की बिक्री 7 प्रतिशत बढ़कर 1,71,131 इकाई रही, जो इससे पूर्व वर्ष के इसी महीने में 1,59,939 इकाई थी।
इस वर्ष नवंबर महीने में कार की बिक्री 7 प्रतिशत बढ़कर 1,71,131 इकाई रही, जो इससे पूर्व वर्ष के इसी महीने में 1,59,939 इकाई थी। वाहन निर्माताओं के संगठन सोसाइटी ऑफ इंडियन ऑटोमोबाइल मैनुफैक्चर्स (सियाम) के गुरुवार को जारी आंकड़ों के अनुसार आलोच्य महीने में मोटरसाइकिल बिक्री 22.67 प्रतिशत बढ़कर 8,69,070 इकाई रही, जो इससे पूर्व वर्ष 2010 के इसी महीने में 7,08,476 इकाई थी।  आंकड़ों के अनुसार नवंबर महीने में कुल दोपिहया वाहनों की बिक्री 25.27 प्रतिशत बढ़कर 11,63,294 इकाई रही, जो इससे पूर्व इसी महीने में 9,28,660 इकाई थी। वाणिज्यिक वाहनों की बिक्री आलोच्य महीने में 34.99 प्रतिशत बढ़कर 66,264 इकाई रही, जो इससे पूर्व वर्ष के इसी महीने में 49,087 इकाई थी।  आंकड़ों के मुताबिक इस वर्ष नवंबर महीने में कुल वाहनों की बिक्री 22.22 बढ़कर 14,89,714 इकाई रही, जो इससे पूर्व वर्ष के इसी महीने में 12,18,885 इकाई थी।